**Saistošo noteikumu “Saistošie noteikumi par Liepājas**

**valstspilsētas pašvaldības līdzfinansējumu daudzdzīvokļu**

**dzīvojamo māju zemesgabalu labiekārtošanai”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu (turpmāk – Saistošie noteikumi) mērķis ir, nosakot kārtību, kādā Liepājas valstspilsētas pašvaldība (turpmāk – Pašvaldība) piešķir līdzfinansējumu kā kompensāciju (turpmāk – līdzfinansējums) daudzdzīvokļu dzīvojamām mājām piesaistīto zemesgabalu labiekārtošanai, līdzfinansējuma apmēru un piešķiršanas nosacījumus, finansiāli atbalstīt dzīvokļu īpašnieku kopības daudzdzīvokļu dzīvojamām māju piesaistīto zemesgabalu labiekārtošanu, uzlabojot iedzīvotāju apkārtējo dzīves vidi, transporta kustību, bērnu un jauniešu brīvā laika pavadīšanas iespējas un nodrošināt vides pieejamību.  Daudzu daudzdzīvokļu dzīvojamo māju pagalmu labiekārtojums ir morāli un fiziski nolietojies. Teritorijas plānojums un labiekārtojuma elementi neatbilst mūsdienu iedzīvotāju prasībām.  Lai veicinātu dzīvojamo māju dzīvokļu īpašnieku kopību lēmumu pieņemšanu un būvdarbu organizēšanu, labiekārtojot dzīvojamām mājām piesaistītos zemesgabalus, ir nepieciešams pašvaldības līdzfinansējums.  Šobrīd spēkā esošie Liepājas pilsētas domes 2012. gada 20. decembra saistošie noteikumi Nr.29 “Par Liepājas pilsētas pašvaldības līdzfinansējuma apmēru un tā piešķiršanas kārtību daudzdzīvokļu dzīvojamām mājām piesaistīto zemesgabalu labiekārtošanai” tiek  aizstāti ar jauniem saistošajiem noteikumiem, ņemot vērā Pašvaldību likuma 4. panta pirmās daļas 2. punktu un 10. punktu, grozījumus Dzīvojamo māju pārvaldīšanas likuma 8.1 un 18. pantā, pārejas noteikumu 27., 28. un 29. punktā, kas izdarīti ar 2022. gada 31. marta likumu "Grozījumi Dzīvojamo māju pārvaldīšanas likumā" (stājas spēkā 2022. gada 3. maijā) un grozījumus Oficiālās elektroniskās adreses likuma pārejas noteikumu 3. punktā, kas izdarīti ar 2019. gada 12. decembra likumu "Grozījumi Oficiālās elektroniskās adreses likumā" (stājas spēkā 2019. gada 31. decembrī).  Ņemot vērā nepieciešamo izmaiņu apjomu, saskaņā ar Ministru kabineta 2009. gada 3. februāra noteikumu Nr. 108 “[Normatīvo aktu projektu sagatavošanas noteikumi” 140.](https://likumi.lv/ta/id/187822-normativo-aktu-projektu-sagatavosanas-noteikumi#_blank) punktā noteikto, ir izstrādāti jauni saistošie noteikumi. |
| 2. Fiskālā ietekme uz pašvaldības budžetu | Lai īstenotu Saistošos noteikumus, Pašvaldības budžetā ir nepieciešams finansējums.  Iepriekšējos gados pieprasītais un piešķirtais Pašvaldības līdzfinansējums (*euro)*:   |  |  |  | | --- | --- | --- | | Gads | Pieprasītais līdzfinansējums | Piešķirtais līdzfinansējums | | 2020 | 1 894 000 | 1 325 000 | | 2021 | 1 330 000 | 939 000 | | 2022 | 0 | 0 | | 2023 | 898 000 | 542 000 | | 2024 | 1 600 000 | 334 000 |   Ņemot vērā iepriekšējo gadu aktivitāti, plānots ka 2025. gadā dzīvokļu īpašnieku kopības iesniegs Pašvaldībai pieteikumus par līdzfinansējuma piešķiršanu aptuveni 1,2–1,5 milj. *euro* apmērā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi veicinās dzīvokļu īpašnieku kopības iesaistīties piesaistītā zemesgabala labiekārtošanā, uzlabojot iedzīvotāju apkārtējo dzīves vidi, nodrošinot gājēju un transporta drošu kustību, bērnu un jauniešu brīvā laika pavadīšanas iespējas, teritorijas apgaismojumu un vides pieejamību.  Piesaistītais zemesgabals Saistošo noteikumu izpratnē ir bez maksas publiski pieejams daudzdzīvokļu dzīvojamai mājai funkcionāli nepieciešamais zemesgabals.  Saistošajos noteikumos paredzētās atbalstāmās izmaksas kvalificējamas kā ieguldījumi publiskajā infrastruktūrā, kas tiešā veidā nedod nekādu labumu dzīvokļu īpašniekam, kas veic saimniecisko darbību konkrētajā dzīvoklī vai īpašumā.  Saistošajiem noteikumiem nav tiešas ietekmes uz uzņēmējdarbības vidi un konkurenci. |
| 4. Ietekme uz administratīvajām procedūrām un to izmaksām | Atbildīgā institūcija par šo noteikumu administratīvajām procedūrām ir Pašvaldības domes izveidotā projektu iesniegumu vērtēšanas komisija.  Nav paredzamas papildu administratīvo procedūru izmaksas.  Citas administratīvās procedūras netiek apgrūtinātas, komisijas lēmuma izpildi nodrošina Liepājas Nekustamā īpašuma pārvalde. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti, pamatojoties uz Pašvaldību likuma 4. panta pirmās daļas 2. punktā noteiktajām pašvaldības autonomajām funkcijām – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Kā arī likuma “Par palīdzību dzīvokļa jautājumu risināšanā” 27.2panta otrās daļas 5. punktā noteikto, ka pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu dzīvojamai mājai piesaistītā zemesgabala labiekārtošanai. |
| 6. Informācija par izpildes nodrošināšanu | Saistošo noteikumu izpildē iesaistītās institūcijas – Pašvaldības domes izveidota projektu pieteikumu izvērtēšanas komisija un Liepājas valstspilsētas pašvaldības iestāde “Liepājas Nekustamā īpašuma pārvalde”, kuras nodrošinās saistošo noteikumu izpildi.  Izpildes nodrošināšanai nav nepieciešami papildu resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības tīmekļvietnē www.liepaja.lv un sniegtas iespējas ikvienam interesentam iesniegt savus priekšlikumus un komentārus.  Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs Gunārs Ansiņš